25. ΝΟΜΟΣ υπ’ αριθ. 4052 της 19/20 Μαΐου 1960 (ΦΕΚ Α΄ 68) Περί κυρώσεως της υπ’ αριθ. 162/1959 Πράξεως του Υπουργικού Συμβουλίου και περί ρυθμίσεως τρόπου εξοφλήσεως καθυστερουμένων ασφαλιστικών εισφορών και άλλων τινών διατάξεων. Άρθρ.1.-(Κυρούται αφ’ ης ίσχυσεν η υπ’ αριθ. 162/1959 Πρ. Υπ. Συμβουλίου, ανωτ. αριθ. 43). Άρθρ.2.-(Τροποποιούνται αι παρ. 1, 2, 3 και 5 της αυτής ως άνω Πράξεως). Άρθρ.3.-1.Αι συντάξεις των συνταξιούχων των Ταμείων των προελθόντων εκ της αναδιοργανώσεως δια του Ν.Δ. 2626/53 του τέως Ταμείου Συντάξεων Προσωπικού των Τραπεζών Εθνικής, Κτηματικής και Ελλάδος, ήτοι: α)του Ταμείου Συντάξεων Προσωπικού της Τραπέζης Ελλάδος και Κτηματικής και β)του Ταμείου Συντάξεων του Προσωπικού της Τραπέζης (πρώην) Εθνικής καθορίζονται δια το χρονικόν διάστημα από της ημέρας ενάρξεως του εις σύνταξιν δικαιώματος, μέχρι μεν της 31.7.1958 δια τους συνταξιούχους του πρώτου Ταμείου, μέχρι δε της 30.6.1959 δια τους συνταξιούχους του δευτέρου Ταμείου, επί τη βάσει του ποσού εις ο ανήρχοντο κατά την 30.6.1941 ο οργανικός μισθός του βαθμού ον έφερον κατά την έξοδόν των εκ της υπηρεσίας της Τραπέζης μετά των χορηγηθεισών αυτοίς προσαυξήσεων, λόγω παραμονής εν τω βαθμώ τούτω. Αι ούτω εξευρισκόμεναι βασικαί συντάξεις αναπροσαρμόζονται επί τη βάσει των εκδοθεισών οικείων Υπουργικών αποφάσεων κατ’ εφαρμογήν των διατάξεων του Ν.Δ. 1784/1942 και του Νόμ. 19/1944. Τα άνω Ταμεία δεν δικαιούνται να αναζητήσωσι παρά των υπαγομένων εις την περίπτωσιν ταύτην, ουδέ να καταβάλωσιν εις αυτούς οιονδήποτε ποσόν δια τυχόν προκύπτουσαν διαφοράν εξ ετέρου τρόπου υπολογισμού των συντάξεων διαφόρου ή αντιθέτου προς τα εν τη προηγουμένη παραγράφω καθοριζόμενα. 2.Δικαιώματα αναγνωριζόμενα εις τους ησφαλισμένους των Ταμείων Συντάξεων του Προσωπικού α)της Τραπέζης της Ελλάδος και Κτηματικής και β)της Τραπέζης (πρώην) Εθνικής, λόγω ασφαλίσεώς των, εις ετέρους Ασφαλιστικούς Οργανισμούς, υπό των διατάξεων του άρθρ. 51 του Α.Ν. 1846/51 ή ετέρων διατάξεων, ασκούνται κατά των Ταμείων τούτων μόνον εφ’ όσον και καθ’ ην έκτασιν και υφ’ ους όρους προβλέπεται η τοιαύτη άσκησις των ως είρηται δικαιωμάτων υπό των διατάξεων των ισχύν ειδικών νόμων εχόντων Κανονισμών των Ταμείων τούτων. 15Β.ΑΑ.α.25 Οργανισμοί Κοινωνικής ασφαλίσεως 48 Οι ησφαλισμένοι της κατηγορίας ταύτης δικαιούνται αφ’ ενός μεν να ζητήσωσιν υπό των Ασφαλιστικών Οργανισμών, παρ’ οις διήνυσαν εν ασφαλίσει τον κατά τα ανωτέρω αναγνωριζόμενον χρόνον, την μεταφοράν του ατομικού αυτών λογαριασμού, συμφώνως προς τα οριζόμενα υπό των διατάξεων του άρθρ. 7 του Νόμ. 694/37 αναπροσαρμοζομένου δι’ αποφάσεως του Υπουργού Εργασίας, αφ ετέρου δε να τύχωσι παρά του Ταμείου των των εκ της αναγνωρίσεως του προσθέτου συνταξίμου χρόνου πλεονεκτημάτων, άμα τη εξοφλήσει της καθοριζομένης υπό των Κανονισμών αυτών εργοδοτικής και εργατικής εισφοράς, υπολογιζομένης επί τη βάσει των, κατά την ημέραν της αναγνωρίσεως, υποκειμένων εις εισφοράν αποδοχών των. Υπό των διατάξεων των ανωτέρω Κανονισμών και από της ισχύος αυτών, ως διεμορφώθησαν εκάστοτε δια των γενομένων μεταγενεστέρως τροποποιήσεων και συμπληρώσεων κατά την υπ’ αυτών προβλεπομένην διαδικασίαν και υπό των Νόμ. 3483/1928 και Νόμ. 759/1937 και των Ν.Δ 2626/53, 2510/1953 και 3072/54 και ως συμπληρούνται υπό του παρόντος αποκλειστικώς και μόνον ρυθμίζονται τα των ανωτέρω Ταμείων, ήτοι τα θέματα τα αφορώντα τα υπαγόμενα εις την ασφάλισιν αυτών πρόσωπα, τον υπολογισμόν των συνταξίμων ετών, τον καθορισμόν των εισφορών και παροχών, την διοίκησιν και τον έλεγχον της διαχειρίσεώς των, την διαδικασίαν αναπροσαρμογής αυτών κλπ. 3.Αι διατάξεις των προηγουμένων παραγράφων δεν έχουν εφαρμογήν προκειμένου περί περιπτώσεων δι’ ας εξεδόθησαν ήδη αμετάκλητοι δικαστικαί αποφάσεις. Τα ως άνω Ταμεία υποχρεούνται εις καταβολήν τυχόν επιδικασθείσης εις βάρος των δικαστικής δαπάνης δι’ οιασδήποτε δικαστικής αποφάσεως (προδικαστικής, οριστικής κλπ). Άρθρ.4-1.Η προθεσμία των παρ. 1 και 2 του άρθρ. 1 του Νόμ. 3873/1958 παρατείνεται αφ’ ης έληξε μέχρι 30 Ιουν. 1961. Ωσαύτως αναστέλλεται μέχρι 31 Δεκ. 1960 η ισχύς των διατάξεων του Νόμ. 1811/1951 «περί κώδικος καταστάσεως Δημοσίων Υπαλλήλων» και των κατ’ εξουσιοδότησιν αυτού εκδοθέντων Β.Δ/των περί εφαρμογής αυτού εις τους υπαλλήλους Ν.Π.Δ.Δ. μόνον δια το προσωπικόν του Ταμείου Ασφαλίσεως Επαγγελματιών και Βιοτεχνών της Ελλάδος. Η προθεσμία περί ης η ανωτέρω παρ. 1 παρετάθη αφ’ ης έληξε μέχρι 30 Ιουν. 1964 δια της παρ. 2 άρθρ. 10 Νόμ. 4321/1963 (κατωτ. σελ. 124,60). 2.Προς ενίσχυσιν των υπηρεσιών του Υπουργείου Εργασίας δύνανται να αποσπώνται παρ’ αυτώ δι’ αποφάσεως του Υπουργού Εργασίας, υπάλληλοι των υπό την εποπτείαν και τον έλεγχον του Υπουργείου τούτου υπαγομένων Οργανισμών Κοινωνικής Ασφαλίσεως και Πολιτικής. Οι ούτω αποσπώμενοι ή απεσπασμένοι κατά την δημοσίευσιν του παρόντος επί τη βάσει των διατάξεων του Α.Ν. 895/1937 παρά τω Υπουργείω τούτω υπάλληλοι των ως άνω Οργανισμών, θεωρούνται κατά την διάρκειαν της αποσπάσεώς των ως κεκτημένοι την ιδιότητα του Δημοσίου Υπαλλήλου αρμοδιότητος του Υπουργείου Εργασίας και δύνανται να μετέχουν υπό την ιδιότητά των ταύτην εις Συμβούλια και Επιτροπάς του Υπουργείου τούτου και των υπό την εποπτείαν και τον έλεγχον αυτού υπαγομένων Οργανισμών Κοινωνικής Ασφαλίσεως και Πολιτικής. Οι ως άνω υπάλληλοι πάντως μισθοδοτούνται και προάγονται υπό των Οργανισμών εις ους ανήκουν. Εις τα ως άνω Συμβούλια και Επιτροπάς δύνανται να μετέχωσιν ωσαύτως ως Κυβερνητικοί Επίτροποι ή ως μέλη και οι παρά τω Υπουργείω Εργασίας υπηρετούντες Νομικός Σύμβουλος του Κράτους και Πάρεδρος Νομικού Συμβουλίου. 3.Ο Υπουργός Εργασίας δι’ αποφάσεών του εφ’ άπαξ εκδιδομένων, δύναται να προβή εντός τριμήνου από της ισχύος του παρόντος εις νέαν συγκρότησιν των εν τη παρ. 5 του άρθρ. 4 του Ν.Δ 3710/57 και τη παρ. 2 του άρθρ. 2 του ΝΔ. 3873/58 αναφερομένων συλλογικών οργάνων, κατά την διαδικασίαν την προβλεπομένην υπό της παρ. 5 του άρθρ. 4 του Ν.Δ. 3710/57. 4.Το καθοριζόμενον δια των διατάξεων του άρθρ. 3 του από 11.10.1957 Β.Δ/τος ωράριον εργασίας δια το Προσωπικόν του Ι.Κ.Α., ως και η αμοιβή δια την επί πλέον διαφοράν ωρών εργασίας η οριζομένη δια της παρ. 2 του αυτού άρθρου δια κοινής αποφάσεως των Υπουργών Οικονομικών και Εργασίας δύναται να επεκτείνεται εν όλω ή εν μέρει και δια το Προσωπικόν ετέρων Οργανισμών Κοινωνικής Πολιτικής αρμοδιότητος Υπουργείου Εργασίας δια Β.Δ/των εκδιδομένων προτάσει των ως άνω Υπουργών. 5.Ο χρόνος προαγωγής των υπαλλήλων του ΟΑΑΑ των ενταγέντων εις αυτόν εκ του Ι.Κ.Α., ή ετέρων Ασφαλιστικών Οργανισμών, κατά τας διατάξεις του από 20/9-4/10/55 Β.Δ/τος εις τον 6ον βαθμόν και κατωτέρους, ορίζεται επί 6 μήνας από της δημοσιεύσεως του παρόντος εις δύο έτη, των ενεργηθεισών από 1.12.55 και των εντός του χρόνου ισχύος  της  παρούσης  ενεργηθησομένων  προαγωγών  ανα(Αντί της σελ. 18,0017) Σελ. 18,0017(α) 302-089 Οργανισμοί Κοινωνικής ασφαλίσεως 15Β.ΑΑ.α.25 49 τρεχουσών από της χρονολογίας κτήσεως παρά των υπαλλήλων των νομίμων προς προαγωγήν προσόντων και της υπάρξεως κενής θέσεως. 6.Κενουμένης της δια του Α.Ν. 1836/51 άρθρ. 10 παρ. 3 συσταθείσης θέσεως Κεντρικού Επιθεωρητού Α.Ν. 1836/1951 αύτη πληρούται δια προαγωγής ενός εκ των παρά τη Κεντρική Υπηρεσία του Υπουργείου Εργασίας Τμηματαρχών, γενικών θέσεων, κεκτημένου πτυχίον Νομικής Σχολής του Πανεπιστημίου ή άλλης ισοτίμου Ανωτάτης Σχολής και τον υπό του Υπαλληλικού Κώδικος προβλεπόμενον χρόνον υπηρεσίας εις τον 4ον βαθμόν. Άρθρ.5.-Η διάταξις του άρθρ. 16 παρ. 2 Ν.Δ. 2963/54 έχει εφαρμογήν και επί των μελών της Ενώσεως Προσωπικού Ημερησίων Αθηναϊκών Εφημερίδων. 